Un hoț a terorizat un cartier din Sectorul 6 din Capitală. Nu mai puțin de 16 mașini au fost sparte într-o parcare într-o singură zi.
Poliția Capitalei informează că, în cursul zilei, Secția 20 de Poliție a fost sesizată de mai mulți proprietari că, într-o zonă din Sectorul 6, 16 autoturisme prezintă urme de distrugere, având geamunile laterale sau lunetele sparte.
"Polițiștii au procedat la efectuarea cercetărilor la fața locului, stabilindu-se faptul că, din interiorul unui autoturism a fost sustras un parfum, în valoare de 600 de lei, iar 10 dintre celelalte autoturisme prezintă urme de răvășire, fără a fi sustrase bunuri din interior", se arată în comunicat.
Bănuit de comiterea acestor fapte este un bărbat, iar polițiștii au demarat verificările în vederea identificării și depistării lui.
Cercetările sunt continuate de polițiștii din cadrul Secției 20, sub aspectul săvârșirii infracțiunilor de distrugere, tentativă la furt calificat și furt calificat, sub supravegherea Parchetului de pe lângă Judecătoria Sectorului 6.